Verhit die suiker, heuning, glukose en water in ’n kastrol oor baie lae hitte tot die suiker opgelos is.
Gebruik ’n kwas en warm water en verf enige suikerkristalle af wat teen die kant van die kastrol vaskleef. Sodra die suiker opgelos is, bring die stroop tot kookpunt en kook tot hardekraakstadium (150 °C op ’n suikertermometer).
Dit is noodsaaklik om nie weer te roer sodra die mengsel begin kook het nie. Hou die stroop dop, dit verander baie vinnig van temperatuur.
Klits intussen die eierwitte tot stywe punte vorm en giet die stroop stadig by terwyl gedurig geklits word. (Laat iemand die stroop vir jou ingooi terwyl jy klits.)
Skep die mengsel in die voorbereide pan en maak gelyk. Plaas die ander vel ryspapier bo-op die nougat. Plaas ’n houtplank of iets swaars op die nougat en laat dit oornag in die yskas staan.